Ego, in nomine Domini, Artaldus de Salviliaco, pro anima mea et parentum meorum et pro anima uxoris meae Domnonae quam sepeliri feci apud Marciniacum, sicut ipsa, dum viveret, rogavit, concedo vobis qui habitatores estis praedicti loci et successoribus vestris perpetuo futuris, sicut ipsa destinaverat et praeceperat, in medietate decimarum parrochiae de Lodda, quae medietas ad uxorem meam pertinebat; in hac, inquam, medietate concedo vobis medietatem, quae medietas est octava pars totius. Hoc donum facio fideliter et sine malo ingenio, nullam deinceps in hac parte consuetudinem quaesiturus nec ego, nec aliquis de consanguinitate mea, neque de consanguinitate praedictae uxoris meae; quod si quis facere praesumpserit, iram omnipotentis Dei incurrat, et pro tam nefanda praesumptione, perpetuae maledictioni subjaceat. Hoc donum quod pro matre mea fit, ego Anselmus filius ejus laudo et concedo. Ego Hugo de Grenegilis concedo et laudo. Ego Willelmus dapifer hoc donum, quod pro sorore mea fit, laudo et concedo. Factum est publice apud Marciniacum in manu Thomae prioris. S. Bernonis praesbyteri de Libier; S. Roberti praesbyteri. Anno millesimo centesimo quadragesimo secoudo ab incarnatione Domini.